
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 28P/3/2024 1224200075 28. 05. 2024 JUDr. Katarína Gašparová ECLI:SK:MSBA2:2024:1224200075.4
ROZSUDOK V MENE SLOVENSKEJ REPUBLIKY Mestský súd Bratislava II v konaní pred sudkyňou JUDr. Katarínou Gašparovou v právnej veci manželky: W. D., rod. G., nar. XX.XX.XXXX, trvale bytom Z. XX/X, A., zastúpená: Advokátska kancelária KUHAJDA, s. r. o., so sídlom Karadžičova 47, Bratislava, proti manželovi: O. D., nar. XX.XX.XXXX, trvale bytom M. X, I., o rozvod manželstva a úpravu výkonu rodičovských práv a povinností na čas po rozvode manželstva k maloletému dieťaťu: J. D., nar. XX.XX.XXXX, zastúpená opatrovníkom Úradom práce, sociálnych vecí a rodiny Bratislava, Vazovova 7/A, Bratislava, takto rozhodol: I. Súd manželstvo účastníkov W. D., rod. G., nar. XX.XX.XXXX a O. D., nar. XX.XX.XXXX, uzavreté dňa XX.XX.XXXX v I., zapísané v knihe manželstiev matričného úradu I.-Z. I., vo zväzku XX, ročník XXXX, na strane XXX, pod poradovým číslom XX rozvádza. II. Súd schvaľuje rodičovskú dohodu v nasledovnom znení: Maloletá J. D., nar. XX.XX.XXXX sa na čas po rozvode manželstva rodičov zveruje do osobnej starostlivosti matky. Právo zastupovať a spravovať majetok maloletej majú obidvaja rodičia. Otec sa zaväzuje prispievať na výživu maloletej J. sumou 200 € mesačne, vždy do 20. dňa v mesiaci k rukám matky, počnúc právoplatnosťou výroku rozsudku o rozvode manželstva. Styk otca s maloletou súd na žiadosť rodičov neupravuje. III. Žiaden z účastníkov nemá nárok na náhradu trov konania. odôvodnenie: Podľa ustanovenia § 221 písm. a) Civilného sporového poriadku, v spojení s ustanovením § 2 ods. 1 Civilného mimosporového poriadku, písomné vyhotovenie tohto rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní. ( § 368 CSP) Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP)
Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona. Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 Zákona o rodine)

